burgasdotpro/wikipedia huggingface dataset:
Haptika (komunikácia)

Haptika je časť neverbálnej komunikácie v medziľudských vzťahoch a fyzickej intimite. Všeobecne sa zaoberá problematikou dorozumievania prostredníctvom dotykov. Nemusí znamenať iba dotýkanie ľudí ale aj vecí. Napríklad podanie ruky (najmenej intímne), objatie, bozk a pod. 
Sebahaptika je dotýkanie seba samého, môže byť zlozvykom alebo účelová forma (napr. v rečníctve trenie dlaní, držanie prstov).
Posturológia

Posturológia môže byť:
Posturológia alebo posturika môže byť v psychoanalýze a sociálnej komunikácii:
Pirjo Muranenová

Pirjo Muranenová (* 8. marec 1981, Rovaniemi, Fínsko) je súčasná fínska profesionálna bežkyňa na lyžiach.
Gestikulácia

Gestikulácia je (z lat. názvu "gest" – voľný, neúmyselný pohyb rukou, prípadne inou časťou tela) druh neverbálnej komunikácie, založený na používaní gest. Štúdiom gestikulácie sa zaoberali už v 17. storočí.
Gestikulácia ovplyvnila vznik reči, umožnila komunikáciu so zvieratami a hluchonemými. Využíva sa aj v herectve. Človek využíva od 150 – 5 000 gestikulačných prvkov. Gestikulácia využíva 2 skupiny gest: 
Gestikulácia závisí od temperamentu a od národnosti (napríklad Brazílčania sú temperamentnejší ako Slováci). Najviac gestikulačných prvkov majú Mexičania.
Kinezika

Kinezika je vedná disciplína, ktorá sa zaoberá pohybom celého tela pri komunikácii. Je to časť komunikačnej vedy. 
Zistilo sa, že človek pri hovorení rodnou rečou využíva viac neverbálnej komunikácie ako verbálnej.
Kinezika predstavuje pohyby , ktoré sa viažu na spôsob chôdze ,sedenia, pohyby hlavy.
Očný kontakt

Očný kontakt je dôležitý prvok pri verbálnej komunikácií. Má intenzitu (ako intenzívne na nás človek pozerá) a frekvenciu (ako dlho sa na nás človek pozerá).
HC Dukla Senica

HC Dukla Senica je slovenský hokejový klub zo Senice
História.
Hokej sa v Senici hrá od roku 1989.Klub hneď v prvej sezóne pod názvom VTJ vyhral Krajské Majstrovstvá SR a postúpil do 2. slovenskej národnej hokejovej ligy odkiaľ o dva roky postúpil do 1. slovenskej národnej hokejovej ligy predchodkyne dnešnej 1. hokejovej ligy.Odvtedy je v nej nepretržite a je jej stabilným účastníkom.V sezóne 2001/02 skončil na 2.mieste.
Až po sezónu 2015/16, v ktorej síce Dukla Senica obsadila konečné 7. miesto, avšak po sezóne prišlo k zapredaniu klubu do mesta Skalica, kde vedenie senického hokeja predalo 1. ligovú licenciu.
Od sezóny 2016/17 hráva senické mužstvo po 24 rokoch 2. ligu pod názvom HK 91 Senica.
31.12.2021 obnovili značku HC Dukla Senica štyria domáci nadšenci Pavol Krutý, Jozef Lukáč, Ľubomír Vaškovič a Peter Fajnor. Mužstvo HC Dukla Senica pôsobí od sezóny 2022/23 v druhej hokejovej lige.
Umiestnenia v jednotlivých sezónach.
Česko-Slovensko.
 1. slovenská národná hokejová liga - 1. ročník
 2. slovenská národná hokejová liga 2. ročníky
 Majstrovstvá Západoslovenského kraja - 1. ročník
Slovensko.
 1. hokejová liga SR - 21. ročníkov
 2. hokejová liga (Slovensko) - 7 ročníkov
Spolková cesta 2 R (Nemecko)

Spolková cesta 2 R () je 28 km dlhá spolková cesta v nemeckom Bavorsku, ktorá plní funkciu tzv. mníchovského stredného okruhu. Vo svojej juhozápadnej časti je súčasťou európskej cesty 54.
Pôvodne bola plánovaná ako diaľnica "A999" a bola vybudovaná v štvorprúdovom šírkovom profile. Obsahuje však aj úrovňové križovania, ktoré znemožňujú jej zaradenie do diaľničnej siete.
Vstrekovacie zariadenie

Vstrekovacie zariadenie je zariadenie, ktoré slúži na dopravu a rozprašovanie paliva do spaľovacieho priestoru motora. Jeho úlohou je zabezpečiť opakovane v presnom čase dodávku presného množstva dostatočne atomizovaného paliva s požadovaným časovým priebehom (zákon vstreku), podľa aktálnych požiadaviek na výkon motora a jeho aktuálneho režimu.
Časti vstrekovacieho zariadenia.
V závislosti od koncepcie vstrekovania a typu motora nemusia byť vždy prítomné všetky nižšie uvedené časti:
Palivové čerpadlo.
Nemusí byť vždy prítomné. U historických zariadení bolo nahradené výškovým usporiadaním palivového okruhu tak, aby nádrž bola vyššie ako vstrekovacie čerpadlo a palivo ho zaplavovalo pôsobením gravitačnej sily.
Kompresor a zásobník stlačeného vzduchu.
Boli prítomné len v súčasnosti prekonanom systéme pneumatického vstrekovania pre vznetový motor. 
Zásobník stlačeného paliva.
Je prítomný pri koncepcii hydraulického akumulátorového vstrekovania, ktorého súčasným reprezentantom je systém common rail.
Funkcia vstrekovacieho zariadenia vznetového motora.
Palivo sa dopravuje palivovým čerpadlom z nádrže cez hrubý čistič a neskôr cez jemný čistič k vstrekovaciemu čerpadlu alebo do tlakového zásobníka. Odtiaľ je vedené do vstrekovačov, ktoré palivo vstrekujú do spaľovacieho priestoru. Dávku paliva určuje riadiaca jednotka, alebo regulátor.
Držiak vstrekovacej dýzy

Držiak vstrekovacej dýzy je zariadenie, ktoré je pripevnené k k hlave valca vznetového motora, a v ktorého telese je upevnená samotná vstrekovacia dýza. Držiak vstrekovacej dýzy je pripojený aj k výtlačnému potrubiu, cez ktoré sa do neho privádza palivo zo vstrekovacieho čerpadla. Držiak vstrekovacej dýzy často obsahuje na vstupe aj štrbinový čistič paliva. Držiak nastavuje otvárací tlak dýzy, najčastejšie nastavením predpätia pružiny, ktorá dotláča ihlu dýzy do sedla.
Typy.
Držiaky sa odlišujú podľa rôznych hľadísk. K hlave môžu byť primontované prírubou a skrutkami, môžu sa do nej priamo naskrutkovať alebo sú prichytené držiakmi. Môžu a nemusia mať vyvedený odpad nafty. Prívod nafty môže byť kolmý alebo šikmý vzhľadom na os držiaka vstrekovacej dýzy. Dýza môže byť chladená, alebo nechladená.
Vstrekovacia dýza

Vstrekovacia dýza slúži na dokonalé rozprášenie paliva v spaľovacom priestore motora.
Palivové čerpadlo

Palivové čerpadlo alebo aj palivové dopravné čerpadlo je súčiastka v palivovom okruhu motora, ktorá dopravuje palivo z nádrže do ďalších častí okruhu. Tou je v súčasnosti väčšinou vstrekovacie čerpadlo, ale v minulosti to boli karburátor, alebo priamo vstrekovač pri pneumatickom vstrekovaní. 
Palivové čerpadlo zaplavuje vstrekovacie jednotky čerpadla, alebo plavákovú komoru karburátora. Plniaci tlak v celom režime prevádzky udržuje pretlakový ventil. Pohon čerpadla je od motora vačkovým hriadeľom ventilového rozvodu alebo vlastným pohonom v skrini vstrekovacieho čerpadla, alebo elektrický. Používajú sa väčšinou piestové čerpadla vo viacerých vyhotoveniach.
Radové vstrekovacie čerpadlo

Radové vstrekovacie čerpadlo alebo blokové vstrekovacie čerpadlo je najčastejšie používane piestové vstrekovacie čerpadlo pre vznetové motory. Je to čerpadlo, ktoré má rovnaký počet vstrekovacích jednotiek ako je počet valcov motora. Má vlastný vačkový hriadeľ na pohon vstrekovacích jednotiek. Skriňa je tvorená ako jedno alebo viac dielny odliatok hliníkovej zliatiny.
Vstrekovacie jednotky sú v hornej časti vstrekovacieho čerpadla a sú ovládané regulačnou tyčou. Pohon čerpadla je cez spojku ozubenými kolesami od rozvodových kolies. 
Pozri aj.
Vstrekovanie kvapalného paliva (vznetový motor)
Zdvíhadlo (vačkový mechanizmus)

Zdvíhadlo (nesprávne zdvíhatko) je časť vačkového mechanizmu, ktorá sa dotýka povrchu vačky a zaisťuje prenos a transformáciu jej pohybu ďalej. Zdvíhadlo transformuje rotačný pohyb vačky najčastejšie na priamočiary pohyb, ale môže aj na kruhový alebo iný. Zdvíhadlo môže byť ukončené rovnou plochou, oblúkom, alebo kladkou. V prvých dvoch prípadoch je styk medzi vačkou a zdvíhadlom realizovaný klzným trením, v poslednom prípade sa kladka (aspoň na časti dráhy) odvaľuje po boku vačky.
Zdvíhadlo vo ventilových rozvodoch.
Zdvíhadlo je častou súčasťou ventilového rozvodu piestových spaľovacích motorov, ale nemusí byť prítomné v každom ventilovom rozvode. Medzi zdvíhadlom a ventilom môžu byť vložené ďalšie konštrukčné časti.
Samočinné olejové zdvíhadlo vymedzuje vôľu v rozvodovom ústrojenstve. Tlakový olej sa do zdvíhadla privádza z mazacieho okruhu motora cez guličkový ventil. Materiál zdvíhadiel je liatina alebo cementačná oceľ podobne ako materiál pre vačkový hriadeľ.
Menovitý výkon

Menovitý výkon je najväčší užitočný výkon, ktorý zaručuje výrobca. Tento výkon môže motor trvalo vyvíjať pri menovitých otáčkach, menovitom stave vzduchu, tlakových pomeroch v nasávaní a výfuku v prípustných medziach s prevádzkovými látkami, ktorých akosť vyhovuje údajom výrobcu. V dokumentácii sa uvádzajú aj otáčky ktoré prislúchajú k menovitému výkonu: príklad 200 kW / 4800 min –1.
Pre lodné motory je k menovitému výkonu doplnená požiadavka nepretržitej prevádzky a možnosti preťažiteľnosti o 10 %.
Merný objemový výkon

Merný objemový výkon, alebo len objemový výkon či litrový výkon je výkon motora vztiahnutý k veľkosti jeho pracovného priestoru. V prípade piestových motorov k zdvihovému objemu valca. Slúži ako porovnávacia veličina. Označuje sa Po a má jednotku kW.dm-3, alebo kW.l-1.
formula_1   , kde
Michael Laudrup

Michael Laudrup (* 15. jún 1964, Kodaň) je bývalý dánsky profesionálny futbalista a tréner. Najväčšiu slávu dosiahol počas svojho pôsobenia v španielskom klube FC Barcelona, s ktorým získal štyri tituly v La Lige a v roku 1992 Európsky pohár. V 1994 po piatich rokoch v Barcelone prestúpil do rivala Realu Madrid, s ktorým získal piaty titul v La Lige. Celkovo strelil 37 gólov v 104 zápasoch za Dánske národné futbalové mužstvo. 
V novembri 2008 bol zvolený Dánskou futbalovou asociáciou (DBU) za najlepšieho dánskeho futbalistu všetkých čias.
Reprezentačné zápasy.
Zoznam zápasov za seniorskú reprezentáciu:
Podháj (ulica v Bratislave)

Podháj je ulica v Lamači, mestskej časti Bratislavy a tvorí hlavnú dopravnú tepnu sídliskovej časti Lamača.
Názov ulice je odvodený od názvu lokality - pôvodne záhonu Podháj (Bratislava).
Na ulici sa nachádzaju štyri zastávky MHD: Bakošova, Podháj, Studenohorská a Klanec.
Externé odkazy.
Podháj na mape Bratislavy
Bakošova ulica

Bakošova ulica je ulica v Lamači, mestskej časti Bratislavy, nachádzajú sa na nej obytné panelové domy a Obchodný dom Lamač.
Pomenovaná je po prof. PhDr. Jánovi Bakošovi (1890-1967), slovenskom semitológovi, arabistovi, vysokoškolskom pedagógovi a prekladateľovi.
Blízke ulice.
Na barine, Podháj, Podlesná ulica
Studenohorská ulica

Studenohorská ulica je ulica v Lamači, mestskej časti Bratislavy, nachádzajú sa na nej obytné panelové domy.
Do roku 1992 bola ulica pomenovaná po Ladislavovi Szántóovi (1894-1974), slovenskom filozofovi, univerzitnom profesorovi, akademikovi SAV a ČSAV, propagátora Marxizmu-Leninizmu a kritika nemarxistických filozofií.
Blízke ulice.
Podháj, Heyrovského ulica, Borinská ulica, Cesta na Klanec
Na barine

Na barine je ulica v Lamači, mestskej časti Bratislavy, nachádzajú sa na nej obytné panelové domy, domov dôchodcov, futbalové ihrisko a športová hala. Pozdĺž ulice tečie Lamačský potok, ktorý v tomto úseku tvorí hranicu medzi Lamačom a Záhorskou Bystricou. Na jeho opačnom (pravom) brehu sa nachádza chatová osada Plánky.
Heyrovského ulica

Heyrovského ulica je ulica v Lamači, mestskej časti Bratislavy, nachádza sa na nej škôlka, nové bytové aj staršie panelové domy.
Ulica vznikla v roku 1976, keď bolo na nej postavených 8 jedenásť poschodových panelákov so 440 bytmi ako súčasť sídliska Podháj.
Na Heyrovského 4 sídli MŠ Heyrovského a v budove Heyrovského 2 sa nachádzajú byty, knižnica, súkromná MŠ súkromné jasle
Pomenovaná je po Jaroslavovi Heyrovskom (18901967), českom chemikovi ocenenom v roku 1959 Nobelovou cenou za chémiu.
Slniečko

Slniečko môže byť:
Rumunské národné futbalové mužstvo

Rumunské národné futbalové mužstvo je národné futbalové mužstvo, ktoré reprezentuje Rumunsko na medzinárodných podujatiach, akými sú Majstrovstvá sveta a Majstrovstvá Európy. Spravuje ho Rumunská futbalová federácia (FRF).
Malokarpatské námestie

Malokarpatské námestie je námestie v Bratislave v mestskej časti Lamač.
Nachádzajú sa na ňom obchodné prevádzky, služby, základná škola, materská škola, zdravotné stredisko, pošta, kino a v nadstavbe bývalého nákupného strediska aj byty.
Námestie je pomenované po priľahlom pohorí Malé Karpaty. Do roku 1992 bolo pomenované po Wilhelmovi Pieckovi (1876 – 1960), prezidentovi NDR.
X (album Fermaty)

X je desiaty štúdiový album slovenskej jazz rockovej skupiny Fermata z roku 1999.
Autorstvo.
Hudba: František Griglák
Zlatoš

Zlatoš môže byť:
Affiliate marketing

Affiliate marketing (affiliate z angl. "pridružiť sa") je spôsob predaja výrobkov a služieb s využitím ďalšieho sprostredkovateľa. Je to forma online reklamy, pri ktorej obchodníci ponúkajú prevádzkovateľom webov, tzv. affiliate partnerom, finančnú odmenu za privedenie návštevníka, ktorý na webových stránkach predajcu vykoná nejakú činnosť (napríklad nákup výrobku, služby, zaregistrovanie sa, niekedy stačí ak zákazník vôbec na stránku príde a pozrie si ju a pod.). V slovenčine sa "affiliate marketing" často označuje ako "provízny predaj", čo nie je úplne presné, lebo odmena sa nemusí vždy vyplácať len za sprostredkovanie predaja, ale aj za inú činnosť.
Princíp.
Sprostredkovateľ za pomoci vlastnej reklamy, vlastnej web stránky, inzercie a pod. priláka klienta, ktorý prejde na stránku obchodníka, niečo si kúpi, zarezervuje alebo sa na ňu iba pozrie – systémy dokážu vyhodnocovať reálny záujem zákazníka, napr. ako hlboko do štruktúry stránky sa klient zanoril, na ktoré položky klikal a pod. Vedia zaregistrovať aj opakujúce sa príchody klienta.
Systém zaznamenáva z ktorej sprostredkovateľskej stránky sa klient na stránku predajcu dostal a na základe týchto informácií prirátavajú sprostredkovateľovi body, ktoré sa po čase dajú premeniť na peniaze. Podobne, ak si klient niečo u obchodníka objednal (a na stránku sa dostal od sprostredkovateľa) dostáva sprostredkovateľ od obchodníka províziu.
Niektoré web stránky (najčastejšie tzv. e-shopy) vytvárajú virtuálne obchodné stránky, ktoré sa tvária akoby patrili sprostredkovateľovi, ale tovar, ktorý sa predáva sa v skutočnosti nachádza u obchodníka. Obchodník preberie objednávku, dodá tovar (v mene sprostredkovateľa), zinkasuje peniaze a pripíše sprostredkovateľovi províziu. Na sprostredkovateľovi zostalo riadenie obchodnej politiky (pridaná marža), reklama a propagovanie vlastnej stránky a lákanie zákazníka na ňu.
Systém vyplácania provízií.
V praxi v affiliate marketingu existujú dva základné typy započítavania provízií:
Traky

Traky sú textilné alebo kožené pásy, ktoré sa nosia cez plecia, aby držali nohavice. Traky môžu byť elastické, a to buď úplne, alebo len na koncoch. Traky vytvárajú na chrbáte vzor podobný písmenu X alebo Y (podľa počtu kovových patentov). Zvyčajne sa pripájajú k nohaviciam buď pomocou kovových patentov alebo pomocou gombíkov. Väčšinou sú regulovateľné pomocou polohovacích praciek. Traky sa delia na dvoj-patentové (tzv. dual-clip) a na jedno-patentové (tzv. single-clip).
Dejiny.
V minulosti bolo veľa predchodcov trakov v priebehu 300 rokov, ale prvé moderné traky boli vynájdené Albertom Thurstonom v roku 1822. Vtedy sa traky často nosili, pretože nohavice z konca 19. a zo začiatku 20. storočia mali vysoký strih a opasok by bol nepraktický. Po prvej sv. vojne sa traky používali menej, pretože muži si zvykli na opasky, ktoré mali s uniformou. Odvtedy sa traky nosili čoraz menej. Aj keď v 40. rokoch prišli opäť nohavice s vysokým strihom, traky boli menej rozšírené ako opasok.
Móda a nosenie trakov.
Traky väčšinou nosia Skinheads / Rude Boys / Punkáči / Emo rôznych farieb s hrúbkou 2 cm. Niektorí ich nosia len ako módny doplnok, t.j. nechajú ich visieť okolo pása. Traky nosia aj právnici, novinári, úradníci, hokejisiti, požiarnici, záchranári a robotníci. Väčšinou sa to považuje za faux pas, ak sa nosia traky a opasok spolu. Najskôr traky museli byť zakryté, napr. pod sakom, pretože sa považovali za spodnú bielizeň. No ešte pred vojnou si muži začali vyzliekať saká a kabáty na verejnosti, takže už nebol faux pas, ak niekomu bolo vidieť traky. Dokonca v roku 2008 opäť začína byť populárne nosiť traky, a to najmä v USA, Japonsku a v Anglicku. Prevládajú tenšie traky čiernej, bielej, červenej a ružovej farby, alebo s rôznou podtlačou (káro,lebky).
Nohavice na traky.
Nohavice na traky majú gombíky na uchytenie trakov buď z vonkajšej, alebo z vnútornej strany. Tieto nohavice nemajú slučky na uchytenie opaska. Ďalej existujú nohavice na traky (montérky, džínsy, menčestráky), ktoré majú náprsenku. Väčšinou to bývajú pracovné, tehotenské, lyžiarske nohavice, alebo nohavice pre deti a teenagerov.
Loretto

Loretto môže byť:
Sterilita

Sterilita alebo sterilnosť môže byť:
Havelkova ulica

Havelkova ulica je ulica v Lamači, mestskej časti Bratislavy, nachádzajú sa na nej rodinné domy.
Pomenovaná je po Prof. Dr. Ing. Karolovi Havelkovi, DrSc., profesorovi na Stavebnej fakulte SVŠT v Bratislave, československom teoretikovi najmä železobetónových stavebných konštrukcií, zakladateľovi Ústavu stavebníctva a architektúry SAV.
Stanekova ulica

Stanekova ulica je ulica v Lamači, mestskej časti Bratislavy, nachádzajú sa na nej rodinné domy.
Pomenovaná je po prof. MUDr. Ivanovi Stanekovi (1915-1972), profesorovi na Lekárskej fakulte UK v Bratislave.
Borinská ulica

Borinská ulica je ulica v Lamači, mestskej časti Bratislavy, ktorá spája centrum lamačského sídliska Malokarpatské námestie s kostolom svätej Margity a kaplnkou svätej Rozálie.
Pomenovaná je podľa obce Borinka, ležiacej 8 km severne od Lamača.
Vrančovičova ulica

Vrančovičova ulica je ulica v Lamači, mestskej časti Bratislavy, je historickým jadrom Lamača. Na križovatke s Borinskou ulicou je situovaný kostol sv. Margity, v jeho areáli je pamätník obetiam svetových vojen. Neďaleko kostola je reštaurácia Gril &amp; Pizza Restaurant a penzión. Na ulici sa nachádzajú dve zastávky MHD: Vrančovičova a Lamač, neďaleko druhej menovanej je pomník obetiam rakúsko-pruskej vojny. Na dome č. 32 sa nachádza pamätná tabuľa Valentínovi Matrkovi.
Pomenovaná je po Blažejovi Vrančovičovi, jednom z prvých chorvátskych osadníkov v Lamači.
Blízke ulice.
Hodonínska ulica, Heyrovského ulica, Borinská ulica, Cesta na Klanec, Rajtákova ulica, Zhorínska ulica
Externé odkazy.
Vrančovičova ulica na mape Bratislavy
Riitta-Liisa Roponenová

Riitta-Liisa Roponenová (* 6. máj 1978, Haukipudas, Fínsko) je súčasná fínska profesionálna bežkyňa na lyžiach.
Karol VII. Albrecht

Karol VII. Albrecht (* 6. august 1697, Brusel, Belgicko – † 20. január 1745, Mníchov, Nemecko) bol cisár Svätej ríše rímskej v rokoch 17421745.
Životopis.
Narodil sa ako syn bavorského kurfirsta Maxmiliána II. a Terézie Kunigundy Sobieskej.
V októbri 1722 sa vo Viedni oženil s Máriou Amáliou Habsburskou, mladšou dcérou cisára Jozefa I. V roku 1726 sa stal nástupcom svojho otca a po smrti cisára Karola VI. neuznal Pragmatickú sankciu a postavil sa proti Márii Terézii. V rámci vojen o rakúske dedičstvo uchvátil vojensky časť rakúskeho dedičstva Habsburgovcov, vrátane Kráľovstva českého, kde sa dňa 9. decembra 1741 nechal korunovať za protikráľa ako Karol III. (legálnym kráľom českým bola od roku 1740 Mária Terézia). 24. januára 1742 bol – za podpory francúzskych vojsk – zvolený za cisára a vo Frankfurte nad Mohanom 12. februára 1742 korunovaný svojim bratom, kolínskym arcibiskupom a kurfirstom Klementom Augustom. Ale len dva dni po korunovácii vpochodovali vojska Márie Terézie do Mníchova a Karol VII. zostal vo Frankfurte v exile.
V roku 1744 využil zaneprázdnenie Rakúska druhou sliezskou vojnou a v októbri sa vrátil do Mníchova. Iróniou osudu zomrel na dnu v deň kedy jeho jednotky opäť vstúpili Mníchova (20. januára 1745).
Vdova Mária Amália potom so svojou sesternicou Máriou Teréziou uzavrela mier a Maximilián III. Jozef sa vzdal nároku na cisársku korunu.
Deti.
5. októbra 1722 sa oženil s arcivojvodkyňou Máriou Amáliou Habsburskou (* 1701 – †1756), dcérou cisára Jozefa I. a Amálie Wilhelmíny Brunšvicko-lüneburskej. Mali sedem detí:
Mária Amália Habsburská

Mária Amália Habsburská (* 22. október 1701, Viedeň, habsburská monarchia – † 11. december 1756, Mníchov, Bavorsko) bola mladšia dcéra kráľa českého a uhorského, cisára rímskeho a markgrófa moravského Jozefa I. a jeho manželky Amálie Vilhelmíny Brunšvicko-lüneburskej.
Manželstvo.
Narodila sa v roku 1701, necelý mesiac po smrti brata Leopolda Jozefa. Jeho smrť spôsobila, že rod Habsburgovcov nemal jediného mužského potomka a dedičstvo malo pripadnúť jednej zo štyroch dcér Jozefa I. a Karola VI. Medzitým sa bavorský kurfirst Maximilián II. Emanuel snažil získať nevestu pre svojho syna Karola Albrechta staršiu dcéru Jozefa I., arcivojvodkyňu Máriu Jozefu. To sa mu však nepodarilo a tak sa začal usilovať o šestnásťročnú Máriu Amáliu. 
Na tomto manželstve sa mníchovský a viedenský dvor dohodli už v roku 1717, ale samotná svadba sa uskutočnila až v roku 1722 vo Viedni a to za predpokladu, že sa nevesta a ženích zaväzujú dodržiavať pragmatickú sankciu. Aj keď nevesta dostala miliónové veno nevyrovnala sa svadba nasledujúcim trojdenným oslavám v Mnichove v novembri 1722, ktoré usporiadal Maxmilián Emanuel.
Samotnú Máriu Amáliu veľmi zaujímal spoločenský život a kultúrne akcie (dotovala operné predstavenia), milovala lov a tiež
podporovala cirkev. Jej zásluhou bol v roku 1729 obnovený Rád rytierov sv. Juraja, finančne veľmi podporila rozvoj cirkevnej charity v Bavorsku, zakladala kostoly a organizovala dvorské pútne cesty.
Vojny o rakúske dedičstvo.
Jej život sa však zmenil po smrti jej strýka Karola VI. Aj napriek pragmatickej sankcii vzniesli Mária Amália a jej manžel v roku 1740 nároky na habsburské dedičstvo potvrdené hrozbou bavorskej a francúzskej armády. Táto požiadavka sa im zo začiatku plnila: v októbri 1741 bol Karol VII. Albrecht v Linzi zásluhou svojho vojska uznaný za arcivojvodu rakúskeho a 7. decembra 1741 sa nechal v Prahe korunovať za českého kráľa. 
Korunovácie sa Mária Amália nezúčastnila, pretože české zeme boli zmietané bojmi a manžel nechcel riskovať jej život. 
Bavorský kurfirst dosiahol vrchol v januári 1742 korunováciou na cisára vo Frankfurte nad Mohanom. Vojsko Márie Terézie však počas roka 1742 vytlačilo bavorské a francúzske vojsko z Čiech a obsadilo aj celé Bavorsko. 
V tom čase sa Mária Amália stala predstaviteľkou "mierovej" strany na bavorskom dvore. Po smrti manžela v roku 1745 ukončila nepriateľstvo so svojou sesternicou Máriou Teréziou. Práve Mária Amália sa zaslúžila o mier medzi Viedňou a Mníchovom a pre Bavorska.
Zostávajúcich dvanásť rokov života prežila v ústraní vo svojej rezidencii v Mníchove, kde v roku 1756 zomrela.
Deti.
5. októbra 1722 sa vydala za Karola Albrechta (16971745), syna bavorského kurfirsta Maximiliána II. Emanuela a Terézie Kunigundy Sobieskej. Mali sedem detí:
Mužská štvorhra na Sony Ericsson Open 2009

Mužská štvohra na Sony Ericsson Open 2009 sa hrala ako súčasť Sony Ericsson Open 2009 od 27. marca do 4. apríla 2009. Titul získali Bielorus Max Mirnyj a Izraelčan Andy Ram, ktorí vo finále porazili austrálsky pár Ashley Fisher, Stephen Huss 64-7 6-2 10-7. Pre M. Mirného to bol 36. a pre A. Rama 16. titul vo štvorhre na okruhu ATP.
Melanie Oudinová

Melanie Oudinová (* 23. september 1991, Marietta, Georgia, USA) je súčasná americká profesionálna tenistka.
Pohár Federácie (FED Cup).
Melanie Oudinová reprezentovala tím USA v 4 zápasoch Pohára federácie s bilanciou 2-2 v dvojhre a 2-2 vo štvorhre.
Marit Bjørgenová

Marit Bjørgenová (* 21. marec 1980, Trondheim, Nórsko) je bývalá nórska bežkyňa na lyžiach. V apríli 2018 oznámila koniec svojej aktívnej športovej kariéry.
Zlatohorská ulica

Zlatohorská ulica je ulica v Lamači, mestskej časti Bratislavy. Pomenovaná je podľa vrchu Zlatá hora v katastrálnom území Lamača.
Hodonínska ulica

Hodonínska ulica je ulica:
Letňany (stanica pražského metra)

Letňany je koncová stanica metra v Prahe na linke C. Nachádza sa na hranici katastrálnych území Letňany, Vysočany a Kbely v hĺbke pod povrchom. Bola otvorená 8. mája 2008.
Charakteristika stanice.
Stanica Letňany je dlhodobo koncová stanica linky C. Je umiestená do voľného priestoru východne od okružnej križovatky spájajúcej ulice Beranových a Prosecká a južne od plánovaného predĺženia Tupolevovej ulice. 
Stanica je hĺbená, má ostrovné nástupištia a dva vestibuly. Každý z nich je prepojený s nástupišťom pevným schodiskom, dvojicou eskalátorov a výťahom. Južný vestibul obsluhuje Pražský veletržní areál (PVA) a časť parkovísk, severný zabezpečuje prestup z nadväznej autobusovej dopravy. Tu je ukončených cca 10 liniek PID a 8 liniek cez stanicu prechádza. K dispozícii je aj záchytné parkovisko P + R. Nosnú konštrukciu tvorí uzavretý monolitický železobetónový rám.
Hodonínska ulica (Bratislava)

Hodonínska ulica je ulica v Lamači a čiastočne v Záhorskej Bystrici, mestských častiach Bratislavy. Prechádza ňou štátna cesta I/2. Nachádzajú sa na nej rodinné domy, lamačský cintorín, supermarket Lidl, penzión a reštaurácia Brajan a viaceré predajne automobilov. V záhorskobystrickej časti sa nachádza krematórium s urnovým hájom a oproti nemu predajňa OBI a obchodné centrum Storeland.
Pomenovaná je podľa mesta Hodonín v Česku.
Externé odkazy.
Hodonínska na mape Bratislavy
Nefelometria

Nefelometria a turbidimetria sú určené na určovanie koncentrácie rozptýlených častíc meraním intenzity rozptylu svetla a absorpcie svetla. 
Jednotky.
Najčastejšími jednotkami sú
Nefelometer.
Prístroj na meranie koncentrácie látok založený na meraní intenzity rozptýleného svetla v osi kolmej na zdroj svetla, čiže nefelometrii.
Turbidimeter.
Prístroj na meranie koncentrácie, využívajúce meranie poklesu intenzity svetla spôsobeného jeho rozptýlením a to v smere lúča.
Iné názvy.
snímač turbidity, zákalomer, snímač zakalenia, snímač zákalu.
Dopravné lietadlo

Dopravné lietadlo je typ lietadla využívaného a prispôsobeného na prepravu cestujúcich alebo nákladu (poštových zásielok, súčiastok, zásobovania).
Mato Grosso

Mato Grosso je štát v západnej časti Brazílie, popri ktorom ešte existuje Mato Grosso do Sul - menší štát na juh od štátu Mato Grosso, ktorý vznikol v rokoch 1970 rozštiepením dovtedy väčšieho štátu Mato Grosso. Hlavným mestom je Cuiabá. Tento štát čiastočne preslávil aj anglický bádateľ Percy Harrison Fawcett, ktorý tam hľadajúc staroveké civilizácie zmizol v roku 1925. O Fawcettovom zmiznutí vznikli legendy a s nimi súvisiace filmy.
Tento štát má celkovo 903 357 km² a iba 2,8 miliónov obyvateľov podľa sčítania ľudu z roku 2005. V štáte prevláda poľnohospodárstvo, ale aj turizmus, kde si návštevníci môžu pozrieť prekrásne jaskyne ako Aroe Jari, kde možno nájsť aj prehistorické nápisy. Okrem prírodných krás tu pravdaže na niektorých miestach vidieť aj ešte ničím nepoškodenú džungľu vrátane širokého spektra živočíchov.
VLAN

VLAN alebo Virtual LAN (Local Area Network) je skupina hostov (počítačov, serverov...), ktorí spolu komunikujú akoby boli na jednej broadcastovej doméne bez ohľadu na ich fyzickú konektivitu.
VLAN má rovnaké vlastnosti ako fyzická LAN, ale umožňuje aby sa koncové stanice spájali dokopy, aj keď nie sú v jednom sieťovom prepínači. Sieťová rekonfigurácia môže byť vykonaná softvérovo namiesto fyzického premiestnenia zariadení. 
Výkonná a spoľahlivá sieť je dôležitým faktorom na produktivitu zamestnancov. Jedným spôsobom ako obmedziť degradáciu výkonu siete broadcast sieťovým tokom dát je použitie Virtual LAN (VLAN). VLAN siete rozdeľujú veľkú broadcast doménu na menšie celky. VLAN siete dovoľujú rozdeliť zariadenia na logické skupiny, ktoré sa chovajú ako keby boli na samostatnej sieti.
VLAN sieť je samostatná IP podsieť. VLAN siete sú vytvorené na prepínačoch a ku každej VLAN sieti sú priradené porty prepínača. Port, ktorý má nastavenú iba jednu VLAN sieť sa nazýva prístupový port. Pre komunikáciu medzi VLAN sieťami je potrebné zariadenie, ktoré dokáže pracovať s adresnou informáciou sieťovej vrstvy ako napríklad smerovač, alebo prepínač tretej vrstvy.
Implementácia VLAN sietí umožňuje väčšiu flexibilitu pre podporu firemných cieľov. Medzi hlavné výhody VLAN sietí patria:
1) bezpečnosť – skupiny, ktoré pracujú s dôvernými dátami sú oddelené od zvyšku siete,
2) zníženie nákladov – redukovaním broadcast domén nie sú potrebné časté vylepšenia zariadení,
3) vyšší výkon siete a aplikácií,
4) minimalizácia zahltenia siete broadcast rámcami – segmentáciou LAN sa redukuje počet zariadení, ktoré sa môžu podieľať na zahltení,
5) zlepšenie výkonu IT personálu.
Martha Washingtonová

Martha Dandridgeová Custisová Washingtonová (* 2. jún 1731, Williamsburg, Virgínia – † 22. máj 1802, Mount Vernon) bola manželka prvého prezidenta Spojených štátov Georgea Washingtona a prvá dáma Spojených štátov od 30. apríla 1789 do 4. marca 1797. 
Život.
Martha Washingtonová, nazývaná tiež "Patsy", sa narodila ako najstaršia dcéra Johna Dandridgena (1700 – 1756) a Franceski Jonesovej (1710-1785).
V svojich osemnástich rokoch si vzala za manžela Daniela Parke Custisa. Bol o dvadsať rokov starší, bohatý. Z tohto zväzku mala štyri deti:
Manžel Daniel Custis zomrel v roku 1757 a z Marthy sa stala bohatá vdova. 6. januára roku 1759 sa vydala za vtedajšieho plukovníka virgínskej milície George Washingtona. Marta a George spolu nemali žiadne deti. Jej peniaze a styky pomohli manželovi pri kandidatúre do "House of Burgesses" (parlament vo Williamsburgu). Bola hlboko veriacou anglikánskou kresťankou.
Na svoju dobu sa chovala pomerne neobvykle - precestovala s manželom vtedy existujúce americké štáty, trávila s manželom zimy vo vojenských táboroch.
Keď sa jej manžel George Washington stal v roku 1789 prvým prezidentom Spojených štátov, tak sa spolu s ním presťahovala do New Yorku, kde v tom čase sídlila vláda. Poriadala pravidelne každý štvrtok recepcie v "President´s House", kde vládla uvoľnená atmosféra. 
Počas manželovho druhého funkčného obdobia z priestorových dôvodov presídlila vláda s prezidentom do Philadelphie.
Po skončení Washingtonovho funkčného obdobia sa manželia vrátili do Mount Vernonu, kde Martha Washingtonová 22. mája 1802 zomrela.
Wham!

Wham! (niekedy písané aj ako WHAM!, v USA ako Wham!-UK) bolo britské popové duo, ktoré v roku 1981 založili George Michael a Andrew Ridgeley. 
O skupine.
Obaja boli neobvykle nadchnutí pre hudbu. Robili si vlastné nahrávky piesní z rádia na magnetofón a mixovali si z nich svoje vlastné. George Michael bol vždy z nich ten tichší, Andrew bol ako teenager problémovejší. Potom, čo sa obaja dali väčšinou nájsť len na rozličných večierkoch, miesto chodenia do školy, vyhodili Georga rodičia z domu. Potom sa prebíjal príležitostnými prácami a žil z podpory v nezamestnanosti. Pracoval ako trhač lístkov, neskôr ako čašník na diskotéke. Na jeseň prehovoril Andyho, aby svoje posledné peniaze vložili do demo nahrávky. Po pracovnej verzii piesne „Club Tropicana“ obaja konečne dostali zmluvu na prvý album. Ten vydali v roku 1982 pod menom "Fantastic" s hlavným hitom „Young Guns (Go For It!)“.
V roku 1983 vydali druhý album "Make It Big" s najväčším hitom „Wake Me Up Before You Go-Go“. Skupina Wham! sa stala najúspešnejšou kapelou na dvoch kontinentoch. Prelom nastal v roku 1986, keď vydali ešte album "Music From The Edge Of Heaven", ktorý bol premenovaný na "„The Final“" (Finále - koniec) a - ako názov naznačoval - blížil sa koniec tejto kapely. Zatiaľ čo Andy to skúšal ako amatér a často mlel z posledného, George sa vypracoval na jedného z najúspešnejších autorov a spevákov na medzinárodnej scéne.
Percy Fawcett

Percy Harrison Fawcett (* 18. august 1867, Torquay, Spojené kráľovstvo† asi 1925, Mato Grosso, Brazília) bol anglický bádateľ, ktorý pre kráľovskú geografickú spoločnosť "Royal Geographic Society", ktorej bol členom, pomáhal dotvárať v tej dobe ešte dosť nepresné mapy v oblasti Južnej Ameriky. 
Zúčastnil sa viacerých expedícií, a to už v roku 1906, kedy cestoval do Brazílie s cieľom vytvoriť mapy v oblasti džungle pri hranici s Bolíviou. Medzi rokmi 1906 až 1924 uskutočnil sedem expedícií, všetky pod strechou Kráľovskej geografickej spoločnosti v Londýne. K domorodcom sa správal veľmi priateľsky a zdvorilo. Na poslednej expedícii v roku 1925 zmizol v amazonskej džungli. Posledná správa od neho je z 29. mája 1925, kedy poslal žene informáciu o tom, že sa chystá na cestu do neznámej oblasti v hornom toku rieky Xingu. Predpokladá sa, že ho zabili Indiáni, hoci popri racionálnych úvahách sa objavujú aj tajomnejšie, a to že sa dostal niekde do jaskýň a ostal tam žiť s Indiánmi, alebo že našiel zvyšky Atlantídy, o čom Fawcett predtým aj hovoril, že sa zaujíma o ešte nikým nenájdené mestá či staroveké civilizácie.
V roku 2004 britské periodikum "The Observer" zverejnilo informáciu, že Fawcett sa úmyselne odmietol vrátiť do Británie a rozhodol sa v džungli vytvoriť komunitu.
Abigail Adamsová

Abigail Smithová Adamsová (* 22. november 1744, Weymounth, Massachusetts, USA – † 28. október 1818, Quincy, Massachusetts, USA) bola manželka druhého amerického prezidenta Johna Adamsa, prvá dáma Spojených štátov od 4. marca 1797 do 4. marca 1801. Jedna z dvoch žien, ktoré boli manželkou aj matkou amerického prezidenta.
Život.
Narodila sa ako druhá dcéra reverenda Williama Smitha a Elisabeth Quincy Smithovej. Quinceyovi boli stará a vážená rodina. Abigail ako dievča nesmela získať formálne vzdelanie, vedomosti nadobudla intenzívnym samoštúdiom a debatami v rodinnom kruhu. Keď sa zoznámila s advokátom Johnom Adamsom, matka najskôr bola proti tomuto vzťahu, pretože Adams nepochádzal z dostatočne vznešenej rodiny. 25. októbra 1764 ich oddal jej otec, reverend William Smith. Abigail sa s manželom presťahovala na jeho zdedenú farmu v Braintree. Adams bol kvôli svojmu povolaniu nútený cestovať, a preto sa o farmu starala prevažne ona. Počas desiatich rokov mala päť detí (šesť pôrodov):
Abigail Adamsová sa snažila bojovať za práva žien a Afroameričanov a za zrušenie otrokárstva. V roku 1785 sa s manželom odsťahovala do Spojeného kráľovstva, kde jej manžel pôsobil ako veľvyslanec. Po návrate bol v roku 1789 zvolený za viceprezidenta, a preto sa rodina opäť sťahovala, tentokrát do Philadelphie. 
V roku 1796 sa jej manžel stal 2. prezidentom Spojených štátov a ona sa tak stala prvou dámou krajiny. Od roku 1800 prebývali v prezidentskom dome vo Washingtone. V roku 1801 federalista John Adams prehral prezidentské voľby so svojím viceprezidentom Thomasom Jeffersonom a manželia sa preto vrátili do Quincy (v roku 1792 bolo mesto Braintree premenované na počesť rodiny na Quincy). 
Abigail Adamsová mala krehké zdravie, často trpela rôznymi ťažkými chorobami. Zomrela 28. októbra 1818 na týfus.
Mária Terézia Neapolsko-sicílska

Mária Terézia Neapolsko-sicílska (* 6. jún 1772, Neapol, Taliansko – † 13. apríl 1807, Viedeň, Rakúsko) bola sicílska princezná a ako manželka Františka II. cisárovná Svätej ríše rímskej, česká a uhorská kráľovná. Taktiež bola vnučkou Márie Terézie a Františka Štefana I. Lotrinského.
Pôvod.
Mária Terézia bola najstaršia dcéra neapolsko-sicílskeho kráľa Ferdinanda I. a Márie Karolíny Habsbursko-lotrinskej, dcéry Márie Terézie. Vyrastala v početnej rodine, mala 15 súrodencov, väčšina však zomrela v detskom veku.
Sobáš s Františkom I..
15. augusta 1790 sa v Neapoli konala svadba "per procurationem" oboch starších dcér kráľa Ferdinanda I. s ich bratancami, synmi cisára Svätej ríše rímskej Leopoda II. a Márie Lujzy Španielskej. Mladí manželia boli najbližší príbuzní, pretože matka neviest Mária Karolína a otec ženíchov Leopold II. boli súrodenci rovnako ako otec neviest Ferdinand I. a matka ženíchov Mária Ludovika. 
Lujza Mária sa vydala za toskánskeho veľkovojvodu Ferdinanda III. a Mária Terézia za rakúskeho arcivojvodu Františka. Po náhlej smrti cisára Leopolda II. v roku 1792 sa jeho syn František stal novým cisárom Svätej ríše rímskej ako František II.
Cisárovná.
Korunovácia Františka za cisára sa konala 14. júla 1792, potom sa manželia presunuli do Prahy, kde bol 9. augusta korunovaný František za českého kráľa a o tri dni, 12. augusta 1792, Mária Terézia za českú kráľovnú v Bratislave. 
Nová cisárovná si užívala spoločenský život a zábavu, ktoré jej prinieslo nové postavenie, rovnako ako kedysi jej teta Mária Antoinetta. Usporadúvala večierky, divadelné predstavenia, v ktorých sama vystupovala, a len málo dbala na rady svojej matky, ktorá sa dcéru snažila mierniť v jej výstrelkoch.
Mária Terézia zomrela na tuberkulózu krátko po pôrode dcéry Amálie Terézie 13. apríla 1807, čo jej manžel niesol veľmi ťažko.
Potomstvo.
Mária Terézia v harmonickom manželstve porodila dvanásť detí, z ktorých sa sedem dožilo dospelosti. Obaja synovia, následník Ferdinand i jeho brat František Karol boli vývojovo zaostalí, starší z nich navyše trpel ťažkou formou epilepsie.
Cesta na Klanec

Cesta na Klanec je ulica v Lamači, mestskej časti Bratislavy. Nachádzajú sa na nej rodinné domy. Je východiskom žltej turistickej značenej trasy do údolia Vydrice a na Kamzík.
Pomenovaná je podľa vrchu Klanec nachádzajúceho sa nad Lamačom.
Blízke ulice.
Podháj, Vrančovičova ulica, Rajtákova ulica, Zhorínska ulica, Studenohorská ulica
Zhorínska ulica

Zhorínska ulica je ulica v Lamači, mestskej časti Bratislavy. Nachádzajú sa na nej rodinné domy.
Blízke ulice.
Podháj, Cesta na Klanec, Vrančovičova ulica, Rajtákova ulica
Rajtákova ulica

Rajtákova ulica je ulica v Lamači, mestskej časti Bratislavy. Nachádzajú sa na nej rodinné domy a bývalý kameňolom.
Blízke ulice.
Vrančovičova ulica, Cesta na Klanec, Zhorínska ulica, Vysokohorská ulica, Záhrady, Lediny, Rozálska ulica, Pod násypom, Segnáre
Vysokohorská ulica

Vysokohorská ulica je ulica v Lamači, mestskej časti Bratislavy. Nachádzajú sa tu rodinné domy, ulica vedie k vodárni.
Blízke ulice.
Rajtákova ulica, Záhrady
Záhrady (Bratislava)

Záhrady je názov chodníka pomedzi záhrady v Lamači, mestskej časti Bratislavy, ktorý spája Borinskú a Rajtákovu ulicu. Okrem záhrad sa tu nachádza aj niekoľko rodinných domov.
Blízke ulice.
Borinská ulica, Zlatohorská ulica, Rajtákova ulica
Externé odkazy.
Záhrady na mape Bratislavy
Next (album Fermaty)

Next je jedenásty štúdiový album slovenskej jazz rockovej skupiny Fermata z roku 2005. Na rozdiel od iných albumov Fermaty je tu názov hudobného zoskupenia uvedený ako „Fero Griglák &amp; Fermata“. Album vyšiel v limitovanom náklade 1000 kusov.
Autorstvo.
Hudba:
Texty:
Ponte Sant’Angelo

Ponte Sant'Angelo (slovensky Anjelsky most) je most v Ríme, ponad rieku Tiber. Most bol postavený v rokoch 134 - 139. Na jeho konci je Castel Sant’Angelo (Anjelsky hrad).
Little Joe 6

Little Joe 6 bol testovací let rakety Little Joe, ktorého úlohou bolo overiť funkčnosť únikového systému kozmické lode Mercury. Maketa lode bola vynesená na suborbitálnu balistickú trajektóriu s apogeom takmer 60 kilometrov a do vzdialenosti 127 kilometrov. Maximálna dosiahnutá rýchlosť bola 4949 km/h, zrýchlenie dosiahlo 58 m/s² (5,6 g). Hmotnosť makety lode bola 1134 kg. Konfigurácia motorov rakety Little Joe bola: 4x pomocný motor Recruit a 4x hlavný motor Polux.
Fico

Fico môže byť:
Petra Martićová

Petra Martićová (* 19. január 1991, Split, Chorvátsko) je súčasná chorvátska profesionálna tenistka. Počas svojej kariéry vyhrala vo dvojhre 5 turnajov kategórie ITF a vo štvorhre tri turnaje tej istej kategórie. V rebríčku WTA bola vo dvojhre najvyššie na 42. mieste k 11. júnu 2012 a vo štvorhre na 53. mieste k 14. marcu 2014. Počas kariéry zarobila 1 539 874 amerických dolárov (stav k 11. septembru 2015).
Kariéra.
Petra Martićová začala hrať tenis vo veku piatich rokov. Jej obľúbeným povrchom je tvrdý povrch a obľúbeným úderom je podanie. Na profesionálnom tenisovom okruhu hrá od júla 2008. Petra Martićová hrá pravou rukou a používa obojručný bekhend.
Julia Görgesová

Julia Görgesová, (* 2. november 1988, Bad Oldesloe, Nemecko) je súčasná nemecká profesionálna tenistka. Počas svojej kariéry vyhrala 2 turnaje WTA v dvojhre a 3 turnaje vo štvorhre.
Little Joe 1

Little Joe 1 mal byť prvý testovací let rakety Little Joe na preverenie únikových systémov kabíny programu Mercury. Podľa plánu sa mal uskutočniť test únikového systému pod silným dynamickým tlakom, ale 30 minút pred štartom sa stala havária. 
Havária.
Približne pol hodiny pred štartom sa ozvala explózia, vyleteli iskry a odpaľovacia rampa sa zahalila do oblaku splodín. Po rozptýlení dymu personál zistil že raketa je stále na svojom mieste, držiaky spájajúce štartovaciu veža s raketou boli tiež neporušené, ale maketa modulu Mercury bola preč. Kabína bola nájdená v mori, asi 3 kilometre od miesta štartu. Pôvodne sa predpokladalo, že nehodu spôsobil výboj statickej elektriny, ktorý odpálil rakety vo veži únikového systému, pravá príčina bola odhalená neskôr. 
Približne 35 minút pred štartom bola odpaľovacia rampa vyprataná a začalo sa s prípravami na vypustenie. Medzi predletovými úlohami bolo okrem iného aj nabíjanie batérií, ktoré zásobujú elektroniku únikového systému. Batérie boli dovezené z Británie vybité a nabíjané boli až tesne pred štartom. Keď boli batérie čiastočne nabité, zapol sa núdzový systém, ktorý logicky detegoval nedostatočnú výšku a aktivoval motory v únikovej veži. Kabína bola vynesená do výšky 600 metrov, ale v tom čase už boli batérie opäť vybité a nemali potrebné napätie na odpálenie záchrannej veže a vystrelenie padáku takže sa kabína zrútila voľným pádom do mora. Chyba v elektronickej schéme bola odhalená a opravená.
Mato Grosso do Sul

Mato Grosso do Sul je brazílsky štát, ktorý vznikol rozštiepením štátu Mato Grosso v roku 1977. Hlavným mestom je Campo Grande. Celková rozloha je 358 158,7 km².
Filokalia (novovek)

Filokalia alebo Dobrotoľubije (gr. φιλοκαλία, rus. Добротолюбие, čiže Láska k dobru) je zbierka textov východnej Cirkvi.
Filokalia má grécku a ruskú verziu a je zatiaľ preložená do angličtiny, taliančiny, francúzštiny a rumunčiny. V slovenčine je zatiaľ dostupný prvý diel, ktorý je prekladom z ruskej verzie od Teofana Zatvornika.
„Táto kompilácia mala v devätnástom storočí veľký vplyv na Balkáne a v Rusku a umožnila pravoslávnemu svetu zachovať si väzbu na patristické korene v čase, keď bol väčšinou v područí západných teológií.“
Merida Industry

Merida Industry Co., Ltd. () je taiwanská spoločnosť vyvíjajúca, vyrábajúca a predávajúca bicykle.
História.
Spoločnosť založil 29. septembra 1972 Ike Tseng, 10. júla 1973 začala samotná výroba. Firma mala spočiatku 57 zamestnancov a vyrábala japonské minibicykle (U-type). Neskôr firma prenikla na americký trh s 10 typmi cestných bicyklov, začala s výrobou bicyklov BMX a motoriek s objemom motora do .
V 80. rokoch už vyvážala do USA 60 000 horských bicyklov mesačne, začala výroba skútrov. Popri technickej spolupráci s britským výrobcom bicyklov Raleigh začal aj predaj bicyklov Raleigh na Taiwane. V roku 1986 bola v nemeckom Hamburgu založená európska pobočka firmy.
V roku 1992 bola v Ósake založená japonská pobočka a v Japonsku začal predaj bicyklov pod značkou Merida. V roku 1993 Merida získala čínskeho výrobcu bicyklov Pantech Bicycle a výroba sa tak zvýšila na 1,5 milióna bicyklov ročne. Pod značkou Merida začal predaj na Taiwane. V roku 1997 začal v Japonsku predaj bicyklov Merida s asistenčným elektromotorom.
Iron Bridge

Iron Bridge je prvý oblúkový most na svete postavený z liatiny a symbol priemyselnej revolúcie. 
Od roku 1986 je Ironbridge Gorge, teda most s priľahlým údolím rieky Severn na zozname svetového dedičstva UNESCO.
Dejiny.
Nachádza sa v grófstve Shropshire v Anglicku asi 8 km od Telfordu v rovnomennom mestečku Ironbridge a vedie cez rieku Severn. Rieka prechádza údolím Coalbrookdale, kde boli objavené rozsiahle ložiska uhlia. Na začiatku 18. storočia tu Abraham Darby I. založil železiarne a realizoval radu vynálezov zlepšujúcich kvalitu a rýchlosť výroby liatiny.
Jeho potomok Abraham Darby III. získal v roku 1776 súhlas od kráľa Juraja III. postaviť k svojim železiarňam most. Most navrhol architekt Thomas Farnolls Pritchard a na jeho stavbu využil liatinu z Coalbrookdaleských železiarní. 
V roku 1934 bol uzavretý pre vozidlá a v roku 1950 i pre chodcov. V novom tisícročí priešiel dôkladnou rekonštrukciou a dnes opäť slúži pre pôvodný účel a obdiv turistov. 
Technické parametre.
Most bol postavený v rokoch 1777 - 1779. Jeho celková dĺžka je 60 m a hlavný oblúk má rozpätie 30,5 m. Váha použitej liatiny predstavuje hmotnosť 378,5 t.
Touched by an Angel

Touched by an Angel () je americký televízny seriál.
Vyjednávači

Vyjednávači (v orig. ) je americký televízny seriál.
Inájat Chán (zakladateľ univerzálneho sufizmu)

Inájat Chán alebo Hazrat Inájat Chán (Pathán) alebo Enájat Chán (* 5. júl 1882, Baróda, India – † 5. február 1927, Dillí) bol zakladateľ "univerzálneho sufizmu", duchovného hnutia založeného na jednote všetkých národov a náboženstiev.
Narodil sa v Indii v moslimskej rodine profesionálnych hudobníkov, bol skladateľom, spevákom a hráčom na nástroji vína na dvoroch maharadžov.
V roku 1903 stretol svojho duchovného majstra muršida Sajjida Abú Hášima Madaního, ktorý ho vyzval, aby svojou hudbou zjednocoval Východ a Západ.
Inájat Chán toho nenapísal veľa: niekoľko článkov pochádza spred roku 1920, ďalej sú to tri knižky aforizmov, krátkych básní a kázaní. No zápisky z jeho vystúpení zapĺňajú prinajmenej dvanásť zväzkov publikovaných v angličtine a minimálne rovnaké množstvo ostalo dosiaľ nepublikované. Toto učenie pokrýva celé pole ľudského života: jeho fyzické aspekty ako sú zdravie, zmysel tela, súlad sexuálneho života; rôzne mentálne otázky; náboženské a filozofické otázky, ale aj a najmä spirituálne aspekty.
Gábor Ocskay

Gábor Ocskay (* 11. september 1975, Budapešť – † 25. marec 2009, Budapešť) bol maďarský hokejista, ktorý hrával na pozícii stredného útočníka.
V maďarskej reprezentácii odohral 187 zápasov, v ktorých dosiahol 115 bodov, najviac zo všetkých hráčov. Od roku 1981 až do svojej smrti bol hráčom klubu Alba Volán Székesfehérvár.
Smrť.
Zomrel dňa 25. marca 2009 v Budapešti na srdcový infarkt. V septembri 2007 mu diagnostikovali ochorenie srdcového svalu. Kvôli týmto zdravotným problémom prerušil na štyri mesiace kariéru. Kardiológovia mu však povolili návrat k hokeju.
Jurta

Jurta alebo zriedkavo kibitka (po turecky "jurt", po mongolsky "ger", po kazašsky "kigizui", po rusky "jurta" alebo staršie "kibitka", po daríjsky "cherga" alebo "džirga") je tradičné, prenosné, okrúhle stanové obydlie niektorých kočovných kmeňov z oblastí Strednej Ázie a Stredného východu. Má kónickú alebo kopulovitú strechu a pozostáva z ľahšej drevenej konštrukcie a plsťového plášťa. V Strednej Európe v jurtách žili, asi do 11. storočia, Starí Maďari.
Futbalista roka 2008 (Slovensko)

Futbalista roka 2008 bol 16. ročník ankety Futbalista roka. Vyhlásenie sa konalo 26. marca 2009. Vyhral Martin Škrtel s počtom bodov 342. Pred druhým Marekom Hamšíkom mal náskok 40 bodov. Tretí skončil Stanislav Šesták.
Cena Petra Dubovského 2008

Cena Petra Dubovského 2008 bol 9. ročník ocenenia pre slovenského futbalistu do 21 rokov. Vyhlásenie sa uskutočnilo 26. marca 2009 súbežne s vyhlasením futbalistu roka a futbalistky roka. S počtom 21 bodov vyhral Marek Hamšík. Na druhom mieste skončili Juraj Kucka a Miroslav Stoch so 4 hlasmi.
Luis Ayala

Luis Ayala môže byť:
Martin Dobrotka

Martin Dobrotka (* 22. január 1985, Bratislava) je slovenský futbalista, ktorý hráva na pozícii obrancu. V súčasnosti je hráčom poľského futbalového klubu Stal Mielec.
Reprezentácia.
V slovenskej reprezentácii debutoval 11. februára 2009 v zápase proti Cypru (2-3). Odohral prvých šesťdesiat minút, potom ho vystriedal Martin Škrtel.
Reprezentačné zápasy.
"(Stav k: 27. marcu 2009)"
Jozef Valachovič

Jozef Valachovič (* 12. júl 1975, Bratislava) je bývalý slovenský futbalista, ktorý hráva na pozícii obrancu. V súčasnosti je trénerom.
Kariéra.
Rapid Viedeň.
V 3. predkole Ligy majstrov 2005/2006 strelil gól Lokomotivu Moskva v 84. minúte zápasu. Tento gól bol víťazný a Rapid Viedeň postúpil do skupinovej fazy Ligy majstrov. V skupinovej fáze v prvom zápase nepremenil v 81. minúte pokutový kop proti Bayernu Mníchov za stavu 0:1. Rapid tento zápas nakoniec prehral 0:1.
Futbalista roka 2007 (Slovensko)

Futbalista roka 2007 bol 15. ročník ankety Futbalista roka. Vyhlásenie sa konalo 3. februára 2008 v bratislavskom hoteli "Radisson SAS Carlton". Vyhral Martin Škrtel s počtom bodov 323. Pred druhým Marekom Hamšíkom mal náskok 84 bodov. Tretí skončil Marek Čech.
Futbalista roka 2006 (Slovensko)

Futbalista roka 2006 bol 14. ročník ankety Futbalista roka. Vyhlásenie sa konalo decembra 2006 v bratislavskom hoteli "Crowne Plaza". Vyhral Róbert Vittek s počtom bodov 347. Pred druhým Martinom Škrtelom mal náskok 68 bodov. Tretí skončil Marek Sapara.
Futbalista roka 2005 (Slovensko)

Futbalista roka 2005 bol 13. ročník ankety Futbalista roka. Vyhlásenie sa konalo 20. decembra 2005 v bratislavskom hoteli "Casino Café Reduta". Vyhral Marek Mintál s počtom bodov 323. Pred druhým Kamilom Čontofalským mal náskok 17 bodov. Tretí skončil Miroslav Karhan.
Kibitka

Kibitka môže byť:
Michail Alexandrovič Kukuškin

Michail Alexandrovič Kukuškin (; * 26. december 1987, Volgograd, Rusko) je súčasný kazašský profesionálny tenista ruského pôvodu.